ai4bharat/Pralekha huggingface dataset:
امور داخلہ کی وزارت
محفوظ شہر پروجیکٹس
ہندوستان کے آئین کے ساتویں شیڈول کے تحت،’پولیس‘ اور ’پبلک آرڈر‘ ریاستی مضامین ہیں۔ خواتین کے خلاف جرائم سمیت امن و امان برقرار رکھنے، شہریوں کے جان و مال کے تحفظ کی ذمہ داریاں، متعلقہ ریاستی حکومتوں کی ہیں۔ تاہم، حکومت کی طرف سے خواتین کی حفاظت کے لیے کئی اقدامات کے ایک حصے کے طور پر، وزارت داخلہ  کے ذریعے 8 شہروں یعنی احمد آباد، بنگلورو، چنئی، دہلی، حیدرآباد، کولکتہ، لکھنؤ اور ممبئی میں نربھیا فنڈ اسکیم کے تحت، سیف سٹی پروجیکٹس کو منظوری دی گئی ہے۔ ریاستی حکومتوں نے مقامی اداروں اور اسٹیٹ لائن ڈپارٹمنٹس کے ساتھ مشاورت کے ساتھ اپنے پروجیکٹوں کو نافذ کرنے کی ذمہ داری محکمہ پولیس کو سونپی ہے۔
سیف سٹی پراجیکٹس میں خواتین کے خلاف جرائم کے لیے ہاٹ سپاٹ کی نشاندہی اور بیداری کے پروگراموں کے ذریعے کمیونٹی میں بنیادی ڈھانچہ، ٹیکنالوجی کو اپنانا اور صلاحیت کی تعمیر سمیت مختلف اجزاء کی تعیناتی شامل ہے۔
ایم ایچ اے نے ایک سیف سٹی امپلی منٹیشن اینڈ مانیٹرنگ  پورٹل قائم کیا ہے تاکہ ریاستی عمل آوری ایجنسیوں کو پروجیکٹ کے تحت تعینات اثاثوں اور عمل درآمد کی پیش رفت سے متعلق دیگر تفصیلات اپ لوڈ کرنے کے قابل بنایا جا سکے۔
یہ بات داخلی امور کے وزیر مملکت جناب اجے کمار مشرا نے راجیہ سبھا میں ایک سوال کے تحریری جواب میں فراہم کیں۔
وزیراعظم کا دفتر
کورونا کےخلاف لڑائی میں 130کروڑہم وطنوں نے جس عزم کامظاہرہ کیاہے ، وہ نئے بھارت کی طاقت کی علامت ہے :وزیراعظم
وزیراعظم ، جناب نریندرمودی نے کہاہے کہ بھارت صحت کے شعبے میں نئے سنگ میل قائم کررہاہے ۔ خواہ یہ دنیا کی سب سے زیادہ تعدادمیں مفت ٹیکہ کاری ہو یا طبی بنیادی ڈھانچہ کی تعمیر وترقی ہو۔ جناب مودی نے کہاکہ کورونا کے خلاف لڑائی میں 130کروڑہم وطنوں نے جس عزم کا مظاہرہ کیاہے وہ نئے بھارت کی قوت کا مظہرہے ۔
وزیراعظم نے ٹوئیٹ کیا:
جل شکتی وزارت
کامیابی کی کہانی: سوچھ بھارت مشن
کرناٹک کے گدگ ضلع کی بتیس گرام پنچایتوں میں سوچھ بھارت مشن کے تحت گلابی بیت الخلاء
صفائی کو قابل رسائی، محفوظ بنانے اور ساتھ ہی ساتھ نوعمر لڑکیوں میں ماہواری کے دنوں میں شرمندگی کو دور کرنے کے اقدام میں، کرناٹک کا گدگ ضلع کے 32 گرام پنچایتوں  میں گلابی بیت الخلاء تعمیر کر رہا ہے ۔
ان میں سے بیس یونٹ مکمل ہو چکے ہیں جبکہ بارہ تکمیل کے اعلیٰ مرحلے میں ہیں۔ ہر یونٹ کی لاگت چھ لاکھ روپے ہے - ۔
اس طرح کی سہولت سب سے پہلے کے ایچ پاٹل گرلز سینئر پرائمری اسکول میں بنائی گئی تھی اور کامیاب جانچ کے بعد اسے دوسرے گاؤں میں بھی نقل کیا جا رہا ہے۔
مناسب پانی کی فراہمی، روشنی، ایک چینج روم اور دیگر سہولیات سے لیس، نوعمر لڑکیوں اور خواتین کے لیے واش روم سوچھ بھارت مشن گرامین  کے تحت ایک اختراع ہے۔ ہر یونٹ میں ایک انسینریٹر ہوتا ہے جو سینیٹری پیڈز اور ماہواری کے فضلے کو محفوظ طریقے سے ٹھکانے لگانے کے لیے استعمال ہوتا ہے۔
ماہواری حفظان صحت کا انتظام  سوچھ بھارت مشن گرامین  مہم کے تحت فضلہ کے انتظام کا ایک لازمی حصہ ہے، جو اس ممنوع موضوع کی اہمیت کو واضح کرتا ہے جو نہ صرف صحت اور تندرستی کو متاثر کرتا ہے، بلکہ تعلیم اور مجموعی ترقی کو بھی متاثر کرتا ہے۔ پینے کے پانی اور صفائی ستھرائی کے محکمے  نے تمام نوعمر لڑکیوں اور خواتین کی مدد کے لیے رہنما خطوط جاری کیے ہیں۔ یہ اس بات کا خاکہ پیش کرتا ہے کہ ملک میں لڑکیاں اور خواتین کے لیے ریاستی حکومتوں، ضلعی انتظامیہ، انجینئرز اور لائن محکموں میں تکنیکی ماہرین کو کیا کرنے کی ضرورت ہےاور اسکول کے ہیڈ ٹیچرز اور اساتذہ کو کیا کرنے کی ضرورت ہے ۔
لڑکیوں اور خواتین کی طرف سے اس اقدام کو سراہا گیا ہے، جس سے ماہواری کے دنوں میں شرمندگی دور کرنے میں مدد ملتی ہے۔
یہ بیت الخلا سوچھ بھارت مشن گرامین، مہاتما گاندھی قومی دیہی روزگار گارنٹی اسکیم،پندرہویں ایف سی اور جی پی فنڈز کے درمیان ہم آہنگی میں بنائے گئے ہیں۔ اس خصوصی اقدام سے صاف ستھرے گاؤں کا خواب حقیقت بن رہا ہے۔
گدگ میں، سہولیات کے مناسب استعمال اور دیکھ بھال کو یقینی بنانے کے لیے، اسکول کی سطح پر تربیت کا انعقاد کیا گیا ہے، جس میں اسکول ڈیولپمنٹ اینڈ مانیٹرنگ کمیٹی  کے اراکین، اساتذہ، اور جی پی اراکین کو پروگرام میں شامل کیا گیا ہے۔ اس میں خاص طور پر انسینیریٹرس کے استعمال کا احاطہ کیا گیا تھا۔
این آر ایل ایم سیلف ہیلپ گروپس کے ذریعے سینیٹری پیڈ بنانے کے لیے گاؤں میں خواتین کو تربیت دینے کے منصوبے پائپ لائن میں ہیں۔ اس دوران اسکولی بچوں کے لیے بیداری کے پروگرام چلائے جا رہے ہیں، پیغامات کو وال رائٹنگ، بروشرز، پوسٹرز کے ذریعے تقویت ملتی ہے جو عوامی مقامات پر تقسیم اور چسپاں کیے جاتے ہیں۔ سوشل میڈیا اور دستاویزی فلموں کے ذریعے بھی محفوظ صفائی اور حفظان صحت کے پیغامات کو فروغ دیا جاتا ہے۔
سماجی انصاف اور تفویض اختیارات کی وزارت
ماہرین کی کمیٹی ٹرانس جینڈرکمیونٹی کودر پیش مسائل کاگہرائی سے مطالعہ کرے گی
نئی دہلی ،21تمبر؛ٹرانس جینڈر افراد اوران کی فلاح کے حقوق کے تحفظ کے لئے 10.01.2020کو ٹرانس جینڈرافراد کاقانون ، 2019نافذ کیاگیاتھا ۔ یہ قانون تیسری صنف کے افراد کی شناخت کو تسلیم کرنے ، امتیازی سلوک کی روک تھام ، حکومت کے ذریعہ فلاحی اقدام، اداروں اوردیگرافراد کی جواب دہی ، ٹرانس جینڈرافراد کی تعلیم ، سماجی تحفظ اورصحت تیسری صنف کے افراد کے لئے قومی کونسل جیسی سہولیات فراہم کرتاہے ۔
سماجی انصاف اورتفویض اختیارات کی وزارت میں ماہرین کی ایک کمیٹی بنائی گئی ہے جو ٹرانس جینڈرکمیٹی کو درپیش مسائل کا گہرائی سے مطالعہ کرے گی اور ان کے حالات کو بہتربنانے کے لئے موزوں اقدام کی سفارش کرے گی ۔ کمیٹی نے اپنی رپورٹ میں بتایاہے کہ ٹرانس جینڈرکمیونٹی پسماندہ اورکمزورہے اورانسانی ترقی کے اشاریوں خاص کر تعلیم اورروزگارمیں کافی پیچھے ہے ۔
مذکورہ بالا کے علاوہ یہ قانون تیسری صنف کے افراد کو بغیرکسی بھید بھاو کے اوردوسروں سے برابری کی بنیاد پر شمولیتی تعلیم فراہم کرتاہے اور روزگارمیں ان کے خلاف کسی بھی قسم کے امتیاز پرپابندی عائد کرتاہے ۔
یہ اطلاع آج راجیہ سبھامیں ایک تحریری جواب میں سماجی انصاف اورتفویض اختیارات کے وزیرمملکت جناب رتن لال کٹاریائن نے دی۔
الیکٹرانکس اور اطلاعات تکنالوجی کی وزارت
کابینہ نے روپے ڈیبٹ کارڈ اور کم قیمت کے بھیم- یو پی آئی لین دین  کو فروغ دینے کے لیے ترغیباتی اسکیم کو منظوری دی
محترم وزیر اعظم جناب نریندر مودی کے زیر صدارت مرکزی کابینہ نے اپریل 2022 سے ایک برس کی مدت کے لیے روپے ڈیبٹ کارڈ اور کم قیمت والے بھیم-یوپی آئی لین دین  کو فروغ دینے کے لیے ترغیباتی اسکیم کو منظوری دے دی ہے۔
- روپے ڈیبٹ کارڈ اور کم قیمت والے بھیم – یوپی آئی لین دین  کو فروغ دینے کے لیے منظور شدہ ترغیباتی اسکیم کے مالی اخراجات 2600 کروڑ روپئے کے بقدر ہیں۔ مذکورہ اسکیم کے تحت، جاری مالی برس 2022-23 کے لیے روپے ڈیبٹ کارڈ اور کم قیمت کے بھیم –یوپی آئی لین دین  کا استعمال کرکے پوائنٹ آف سیل  اور ای-کامرس لین دین کو فروغ دینے کے لیے، احاطہ شدہ بینکوں کومالی ترغیب فراہم کی جائے گی۔
- وزیر خزانہ نے مالی برس 2022-23 کے بجٹ کے دوران اپنی تقریر میں، گذشتہ بجٹ میں اعلان شدہ ڈجیٹل ادائیگیوں کے لیے مالی تعاون جاری رکھنے کی حکومت کی منشا کا اعلان کیا جو کفایتی ہونے کے ساتھ ساتھ استعمال کنندہ کے لیے آسان ادائیگی پلیٹ فارموں کے استعمال کو بڑھاوا دینے پر مرتکز ہے۔ یہ اسکیم مذکورہ بجٹی اعلان کے مطابق ترتیب دی گئی ہے۔
- مالی برس 2021-22 میں، حکومت نے ڈجیٹل لین دین کو مزید فروغ دینے کے لیے مالی برس 2021-22 کے بجٹی اعلان کے مطابق ایک ترغیباتی اسکیم کو منظوری دی تھی۔ نتیجتاً، مجموعی ڈجیٹل لین دین میں 59 فیصد کے بقدر سال بہ سا ل اضافہ درج کیا گیا ہے، جو مالی برس 2020-21 میں 5554 کروڑ روپئے سے بڑھ کر مالی برس 2021-22 میں 8840 کروڑ روپئے کے بقدر ہوگیا۔ بھیم- یو پی آئی لین دین نے 106 فیصد کے بقدر سال بہ سال اضافہ درج کیا ہے، جو مالی برس 2020-21 میں 2233 کروڑ روپئے سے بڑھ کر مالی برس 2021-22 میں 4597 کروڑ روپئے کے بقدر ہوگیا ہے۔
- ڈجیٹل ادائیگی نظام کے مختلف وابستگان اور ریزرو بینک آف انڈیا  نے ڈجیٹل ادائیگی سے متعلق ایکو نظام کی ترقی پر صفر ایم ڈی آر نظام کے ممکنہ برعکس اثرات کے بارے میں تشویش ظاہر کی۔ اس کے علاوہ، قومی ادائیگی کارپوریشن آف انڈیا  نے بھیم – یوپی آئی اور روپے ڈیبٹ کارڈ لین دین کو فروغ دینے کے لیے ایکو نظام سے وابستہ شراکت داروں کے لیے کفایتی قیمت کی تجویز پیش کرنے، کاروباریوں کے ذریعہ قبولیت میں اضافہ کرنے اور نقد ادائیگی کے بجائے ڈجیٹل ادائیگی کے لیے درخواست کی۔
- بھارتی حکومت ملک بھر میں ڈجیٹل ادائیگی کو فروغ دینے کے لیے مختلف پہل قدمیاں انجام دے رہی ہے۔ گذشتہ برسوں کے دوران، ڈجیٹل ادائیگی لین دین میں زبردست اضافہ ملاحظہ کیا گیا ہے۔ کووِڈ۔19 کے بحران کے دوران، ڈجیٹل ادائیگی نے چھوٹے کاروباریوں سمیت کاروباری کام کاج میں سہولت فراہم کرنے اور سماجی فاصلہ برقرار رکھنے میں مدد فراہم کی۔یوپی آئی نے دسمبر 2022 کے مہینے میں 12.82 لاکھ کروڑ روپئے کے بقدر 782.9 کروڑ ڈجیٹل ادائیگی لین دین کا ریکارڈ قائم کیا ہے۔
یہ ترغیباتی اسکیم ایک مضبوط ڈجیٹل ادائیگی ایکو نظام تیار کرنے اور روپے ڈیبٹ کارڈ اور بھیم – یوپی آئی ڈجیٹل لین دین کو فروغ دینے کی سہولت فراہم کرے گی۔ ’سب کا ساتھ، سب کا وِکاس‘ کے مقصد سے مطابقت رکھتے ہوئے، یہ اسکیم یوپی آئی لائٹ اور یو پی آئی 123 پے کو کفایتی اور استعمال کنندہ کے لیے آسان ڈجیٹل ادائیگی حل کے طور پر بڑھاوا دے گی ، نیز ملک میں تمام تر شعبوں اور آبادی کے تمام تر طبقات کےدرمیان ڈجیٹل ادائیگی نظام کو مزید مضبوطی بنانے میں مدد فراہم کرے گی۔
صحت اور خاندانی بہبود کی وزارت
کووڈ-19 سے متعلق تازہ ترین صورت حال
بھارت نے دنیا بھر میں ایک لاکھ پر سب سے کم کیس درج کیے ہیں اور روبہ صحت ہونے والوں اور مثبت معاملات کے درمیان فاصلہ برتا جارہا ہے
ڈبلیو ایچ او کی صورت حال پر مبنی رپورٹ نمبر 153 مورخہ 21 جون 2020 سے ظاہر ہوتا ہے کہ بھارت دنیا بھر میں وہ ملک ہے جہاں ایک لاکھ آبادی پر کورونا لاحق ہونے کے معاملات پر اس کی گھنی آبادی کے باوجود بے حد کم مشاہدے میں آئے ہیں۔ بھارت میں فی لاکھ آبادی پر کورونا کے کیسوں کے معاملات 30.04 ہیں۔ جبکہ اس معاملے میں عالمی اوسط تین گنا زیادہ یعنی 114.67 ہے۔ اس طریقے سے امریکہ میں ایک لاکھ پر 671.24 مریض مشاہدے میں آئے ہیں۔ جرمنی، اسپین، برازیل میں یہ تعداد بالترتیب 583.88، 526.22 اور 489.42 ہے۔
اس طریقے سے یہ کم تعداد ہر لحاظ سے اس بات کا ثبوت ہے کہ حکومت ہند نے ریاستوں/ مرکز کے زیرانتظام علاقوں کے ساتھ مل کر کووڈ-19 کی روک تھام، اس پر قابو حاصل کرنے اور اس کے انتظام کے لیے جو معیاری، حفظ ماتقدم پر مبنی اور سرگرم طریقہ کار اپنایا تھا اور اقدامات کیے تھے، اس کے نتیجے یہی ہیں۔
اب تک دو لاکھ 37 ہزار 195 مریض کووڈ-19 سے صحت سے شفایاب ہوچکے ہیں۔ گزشتہ 24 گھنٹوں کے دوران 9ہزار 440 مریض شفایاب ہوئے ہیں۔ کووڈ-19 مریضوں میں روبہ صحت ہونے کی فیصد 55.77 فیصد ہے۔ فی الحال ایک لاکھ 74 ہزار 387 ایکٹیو کیس ہیں، اور سب کے سب سرگرمی کے ساتھ طبی نگرانی میں ہیں۔ روبہ صحت ہوئے مریضوں اور اکیٹیو کیس والے مریضوں کے مابین فاصلہ بڑھتا جارہا ہے۔ اسے درج ذیل گراف میں ملاحظہ کیا جاسکتا ہے۔ آج روبہ صحت ہوئے مریضوں کی تعداد سرگرم مریضوں یعنی متاثرہ مریضوں سے تجاوز کرتے ہوئے 62 ہزار 808 کے بقدر پہنچ گئی ہے۔
کووڈ-19 کی جانچ سے متعلق بنیادی ڈھانچہ لگاتار منظم ہوتا جارہا ہے۔ سرکاری تجربہ گاہوں کی تعداد بڑھ کر 723 اور نجی تجربہ گاہوں کی تعداد بڑھ 262 ہوگئی ہے۔ اس طریقے سے مجموعی طور پر 985 تجربہ گاہیں دستیاب ہیں۔ ان تجربہ گاہوں کی تعداد کا گوشوارہ درج ذیل ہے۔
ریئل ٹائم آرٹی پی سی آر پر مبنی ٹسٹنگ تجربہ گاہیں: 549، 
اصل میں نیٹ پر مبنی تجربہ گاہیں: 395 
سی بی این اے اے ٹی پر مبنی ٹسٹنگ تجربہ گاہیں: 77 
یومیہ جس قدر تعداد میں نمونوں کی جانچ کی جارہی ہے، اس میں بھی لگاتار اضافہ ہورہا ہے اور اسی طریقے سے جانچ کیے گئے نمونوں کی تعداد میں بھی اضافہ ہوا ہے۔ گزشتہ 24 گھنٹوں کے دوران ایک لاکھ 43 ہزار 267 نمونوں کی جانچ کی گئی، جبکہ اب تک 69 لاکھ 50 ہزار 493 نمونوں کی جانچ کی جاچکی ہے۔
کووڈ-19 سے متعلق تمامتر اصل اور تازہ ترین اطلاعات حاصل کرنے کے لیے یعنی تکنیکی معاملات اور رہنما خطوط اور مشاورت ناموں کے لیے براہ کرم باقاعدگی کے ساتھ ہمارے درج ذیل ویب سائٹ ملاحظہ کریں۔
https://www.mohfw.gov.in/ and @MoHFW_INDIA .
تکنیکی سوالات، جن کا تعلق کووڈ-19 سے ہو، انہیں درج ذیل ویب سائٹ پر پوچھا جاسکتا ہے۔
covid19[at]gov[dot]in
دیگر سوالات درج ذیل ویب سائٹ پر کیے جاسکتے ہیں۔
ncov2019[at]gov[dot]in and @CovidIndiaSeva
کووڈ -19 سے متعلق کسی بھی جانکاری کے لیے براہ کرم صحت وکنبہ بہبود کی وزارت کی ہیلپ لائن نمبر پر رابطہ قائم کریں۔
+91-11-23978046 or 1075
ریاستوں/ مرکز کے زیرانتظام علاقوں کی کووڈ-19 سے متعلق ہیلپ لائن نمبران درج ذیل ویب سائٹ پر درج ذیل ہیں۔
thttps://www.mohfw.gov.in/pdf/coronvavirushelplinenumber.pdf .
۔۔۔۔۔۔۔۔۔۔۔
U-3403
م ن۔ ت ع۔
(
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ حکومت عام طور پر مستقبل کی توانائی کے سامان میں تحقیق اور اختراع کو فروغ دینے کی کوشش کر رہی ہے
ڈی ایس ٹی نے مستقبل کے توانائی سے متعلق سامان میں جدّت کی معلومات بہم پہنچانے کے لیے 42 پروجیکٹوں کو مدد دی : ڈاکٹر جتیندر سنگھ
نئی دہلی،02فروری ،2022 / مرکزی وزیر مملکت  سائنس و ٹیکنالوجی اور ارضیاتی سائنس اور وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت، ڈاکٹر جتیندر سنگھ نےآج کہا کہ حکومت عام طور پر مستقبل میں توانائی کے سامان میں تحقیق اور اختراع کو فروغ دینے کی کوشش کر رہی ہے ۔ اس سامان میں ایلومینیم ، آیون بیٹریز، سوڈیم آیون بیٹریز، پالیمر بیٹریز اور گریفین پر مبنی بیٹری شامل ہیں۔
لوک سبھا میں آج ایک سوال کے تحریر جواب میں ڈاکٹر جتیندر سنگھ نے جانکاری دی کہ سائنس و ٹکنالوجی کا محکمہ خاص طور پر جراثیم پر مبنی بیٹریز کے میدان میں پیٹریز کے لیے دیسی ٹکنالوجی کی ترقی میں مدد دے رہا ہے۔
انہوں نے کہا کہ ڈی ایس ٹی کے تحت سائنس اور انجینئرنگ سے متعلق ریسرچ بورڈ کے قانونی ادارے نے 42 پروجیکٹوں کو مدد دی ہے، جس میں کچھ قومی اور بین الاقوامی کانفرنسیں یا ورکشاپس شامل ہیں۔
وزیر موصوف نے کہا کہ نیتی آیوگ نے اداروں سے کہا ہے کہ وہ عالمی سطح کا ای وی آر اینڈ ڈی بنیادی ڈھانچہ تخلیق دینے پر توجہ دیں۔ ابھی تک 9 آئی آئی ٹی اداروں نے ماسٹر اور ڈاکٹر کی سطح پر اعلیٰ تعلیمی پروگرام شروع کیے ہیں اور کچھ ے مخصوص مراکز قائم کیے ہیں۔
بھارتی خلائی تحقیق کی تنظیم ایسرو ، گریفائٹ پر مبنی سامان اور خلائی استعمال کے لیے لیتھیئم – آیون کو ملک ہی میں تیار کرنے پر کام کر رہی ہے۔ سلینڈریکل سیلس پر مبنی جدید سامان پر آر اینڈ ڈی کوششیں کر رہی ہے۔ جس کا مقصد توانائی کے استعمال میں مزید بہتری لانا ہے۔
۔۔۔
ش ح ۔ اس۔ ت ح ۔
U –1029
(Visitor Counter : 71
وزیراعظم کا دفتر
وزیراعظم نے ڈاکٹر رام منوہر لوہیا کے یوم پیدائش پر انہیں خراج عقیدت پیش کیا
وزیراعظم جناب نریندر مودی نے ڈاکٹر رام منوہر لوہیا کو ان کے یوم پیدائش پر خراج عقیدت پیش کیا ہے۔
وزیراعظم نے ایک ٹویٹ میں کہا کہ ‘‘عظیم مجاہد آزادی اور سوشلسٹ مفکر ڈاکٹر رام منوہر لوہیا جی کو ان کی جینتی پر خراج عقیدت۔ انہوں نے اپنی ذہانت اور ترقی پسندانہ خیالات سے ملک کو نئی سمت دینے کا کام کیا ۔ قوم کے لئے ان کی خدمات باشندگان وطن کو تحریک دیتی رہیں گی۔
سٹرک ٹرانسپورٹ اور شاہراہوں کی وزارت
شاہراہوں پر ہنگامی صورت حال میں لینڈ کرنے کی پٹیاں
سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں بتایا کہ بھارتی فضائیہ نے ہنگامی صورت حال میں لینڈ کرنے کی 28 سہولتوں  کو شناخت کیا ہے۔ شناخت شدہ 28 ای ایل ایف درج ذیل ہیں:
|
|
نمبر شمار
|
|
ریاست
|
|
ہنگامی صورت حال میں لینڈ کرنے کی سہولتوں کی تعداد
|
|
1
|
|
آسام
|
|
5
|
|
2
|
|
مغربی بنگال
|
|
4
|
|
3
|
|
آندھرا پردیش
|
|
3
|
|
4
|
|
گجرات
|
|
3
|
|
5
|
|
راجستھان
|
|
3
|
|
6
|
|
بہار
|
|
2
|
|
7
|
|
ہریانہ
|
|
2
|
|
8
|
|
جے اینڈ کے
|
|
2
|
|
9
|
|
تمل ناڈو
|
|
2
|
|
10
|
|
پنجاب
|
|
1
|
|
11
|
|
اترپردیش
|
|
1
|
|
کل
|
|
28
ای ایل ایف کو فوجی طیاروں کے ذریعہ اور ضرورت پڑنے پر اسی زمرے کے شہری طیاروں کے ذریعہ بھی آپریشنز کے لئے استعمال کیا جا سکتا ہے۔
۔۔۔۔۔۔۔۔۔۔۔
ش ح۔ا گ۔ ن ا۔
U- 3487
(Visitor Counter : 94
جل شکتی وزارت
این ایم سی جی کی ایگزیکیٹیو کمیٹی نے تقریبا اڑتیس کروڑ روپے کی لاگت سے صنعتی اور سیوریج آلودگی میں کمی لانے کے پروجیکٹ کو منظوری دی
نیشنل مشن فار کلین گنگا  کی ایگزیکیٹیو کمیٹی کی 43 ویں میٹنگ جناب جی ۔ اشوک کمار کی سربراہی میں آج یہاں ہوئی۔ نئی ٹیکنالوجیز کے ذریعہ صنعتی اور سیوریج آلودگی کی روک تھام۔ شجر کاری ، کالندی کنج گھاٹ کے سبزہ زار کے فروغ وغیرہ سے متعلق پروجیکٹوں کو ای سی میٹنگ میں منظور کیا گیا جن پر تقریبا 38 کروڑ روپے کی لاگت آئے گی۔
ایک پروجیکٹ’’ اترپردیش اور مغربی بنگال میں شجرکاری کے پروگرام 23-2022‘‘ کو منظوری دی گئی جس پر تقریبا 10.30 کروڑ روپے خرچ کئے جائیں گے اور اس میں گنگا کے دو اہم طاس والی ان دونوں ریاستوں میں شجرکاری دیکھ ریکھ ، صلاحیت سازی، ٹریننگ اور بیداری شامل ہیں۔ اس اقدام کا مقصد جنگلاتی علاقوں میں اضافہ ، جنگلاتی تنوع اور پیداواری صلاحیت ، حیاتیاتی تنوع کا تحفظ اور زمین اور ایکو سسٹم کا بندوبست اور مجموعی طور پر گنگا کے کناروں کا تحفظ کرنا ہے۔
کالندی کنج گھاٹ کے سبزہ زاروں کے فروغ کو بھی اصولاً منظوری دی گئی جس کے تحت ماحولیات کے موافق بیٹھنے کی جگہیں ، کوڑے کے ڈبے، سائبان، شجرکاری وغیرہ سہولیات کا بندوبست شامل ہے تاکہ عوام اور دریا کو جوڑا جاسکے۔
صنعتی آلودگی میں کمی لانے کے لئے تقریبا 77 لاکھ روپے کی لاگت والے ایک پائلٹ پروجیکٹ کو منظوری دی گئی جس میں الیکٹرو کیمکل ٹیکنالوجی پر مبنی 100 کے ایل ڈی صلاحیت والے ٹریٹمنٹ پلانٹ کی تنصیب اور اس کو چالو کرنا شامل ہے۔ یہ پروجیکٹ جمنا ندی میں متھرا کی چند ٹکسٹائل صنعتوں سے آنے والے پانی کو صاف کرنے کے لئے ہوگا۔اس پروجیکٹ کا مقصد استعمال شدہ پانی کو ماحولیات کے لئے سازگار اور گرین ٹیکنالوجیز کے ذریعہ صاف کیا جانا ہے۔
ایک اور پائلٹ پروجیکٹ جس کا عنوان ہے ’’موجودہ یو اے ایس بی سسٹم کا معیار بڑھانا یا انھیں مربوط کرنا، اور اس کے لئے تحقیق ، مطالعات، پائلٹ اور ٹریننگ ورکشاپ سیمنار ، اشاعت وغیرہ کرانا‘‘ اسے بھی منظور کیا گیا۔ اس پر تین کروڑ روپے کی لاگت آئے گی ۔ پائلٹ اسٹڈی کا ممکنہ نتیجہ تغذیاتی اجزاء اور بایو گیس کی شکل میں بحالی جسے پینے کے سوا دیگر استعمال کے لئے کیا جائے گا۔
اتراکھنڈ کے گوری کنڈ اور گلوارہ میں سیوریج آلودگی کے لئے ایک پروجیکٹ منظور کیا گیا ہے ، رودر پریاگ ضلع میں اس پروجیکٹ پر 23.37 کروڑ روپے کی لاگت آئے گی اور اس کے تحت سیوریج ٹریٹمنٹ پلانٹ  صلاحیت کے ہوں گے۔
وزیراعظم کا دفتر
کھادوں میں خود انحصار ہونے کی جانب ایک اور بڑٰ ی کامیابی
نینو یوریا کے بعد نینو ڈی اے پی کو ملی منظوری
وزیراعظم نے اسے کاشتکاروں کی زندگی آسان بنانے کی سمت میں ایک اہم قدم قرار دیا
نینو یوریا کے بعد بھارت سرکار نے اب نینو ڈی اے پی کو بھی منظوری دے دی ہے۔ وزیراعظم جناب نریندر مودی نے کہا ہے کہ یہ فیصلہ ہمارے کاشتکار بھائیوں اور بہنوں کی زندگی کو آسان بنانے کی سمت میں ایک اہم قدم ہے۔
کیمیکل اور فرٹیلائزرز کے مرکزی وزیر ڈاکٹر منسکھ مانڈویا کے ایک ٹوئیٹ کے حوالے سے وزیر اعظم نے اپنے ٹوئیٹ میں کہا:
’’ہمارے کسان بھائی بہنوں کی زندگی اور آسان بنانے کی سمت میں ایک اہم قدم۔‘‘
ریلوے کی وزارت
ریل مسافروں کی حفاظت
نئی دہلی، 12 مارچ /ریلویز اور صنعت و تجارت کے وزیر جناب پیوش گوئل نے ایک سوال کے تحریری جواب میں لوک سبھا کو بتایا کہ ریلویز میں حفاظت کی ذمہ داری ریاست کی ہوتی ہے۔ یعنی جرائم کی روک تھام ، مقدمات کےاندراج ، ان کی جانچ اور ریلوے کے احاطہ میں قانون اور نظم و نسق بحال رکھنے کے علاوہ ریل گاڑیاں ضابطے کے مطابق چلتی ہیں ، یہ سب ریاستوں کے دائرہ کار کے تحت آتا ہے۔ اس سلسلہ میں ریلویز ،متعلقہ جی آر پی کے ذریعہ ریلویز میں جرائم کے سلسلہ میں تعزیرات ہند  کے تحت مقدمات گورنمنٹ ریلوے پولیس /ضلع پولیس کی وساطت سے کام کرتی ہے جو معاملے کو رجسٹرڈ کرنے کے علاوہ ان کی جانچ کرتی ہے۔ ریلوے پروٹیکشن فورس  مسافروں کو اور مسافروں کی آمدروفت والے علاقوں کو بہتر تحفظ فراہم کرنے اور ان سے متعلق دوسرے امور میں جی آر پی کی کوششوں میں مدد کرتی ہے۔ ریل گاڑیوں میں ڈاکہ زنی کے متعدد واقعات کی رپورٹ کی گئی ہے اور انہیں موثر انداز میں روکا گیا ہےْ۔ریل گاڑیوں اور ریلوے اسٹیشنوں پر مسافروں کی سیکورٹی کو یقینی بنانے کے لئے ریلویز کے ذریعہ جی آر پی کے ساتھ تال میل میں درج ذیل متعدد اقدامات کئے گئے ہیں:
- خطرات والے اور شناخت شدہ راستوں /سیکشنوں پر چلنے والے 2200 ریل گاڑیوں کی حفاظت ہر روز ریلوے پروٹیکشن فورس  کے ذریعہ کی جاتی ہے۔ ان کے علاوہ مختلف ریاستوں میں جی آر پی کے ذریعہ بھی ان 2200 ریل گاڑیوں کی حفاظت کی جاتی ہے۔
- پریشان حال مسافروں کی مدد سے متعلق حفاظت کے لئے پورے انڈین ریلویز میں سیکورٹی ہیلپ لائن نمبر 182 فعال کیا گیا ہے۔
- مختلف سوشل میڈیا پلیٹ فارموں یعنی ٹوئٹر ، فیس بک وغیرہ کے ذریعہ ریلویز حفاظتی انتظامات کو بہتر بنانے اور سیکورٹی سےمتعلق مسافروں کو لاحق مسائل کو حل کرنے کےلئے مسافروں کے ساتھ لگاتار رابطے میں رہتی ہے۔
- مسافروں کو چوری ، چھین جھپٹ وغیرہ کے خلاف احتیاطی تدابیر اپنانے کے تئیں مسافروں کو باخبر کرنے کے لئےمائک سے بار بار اعلان کیا جاتا ہے۔
- کلوز سرکٹ ٹیلی ویژن  نیٹ ورک، ایکسیز کنٹرول وغیرہ کے ذریعہ خطرات سے دوچار ہونے والے ریلوے اسٹیشنوں کی نگرانی کے لئے ایک مربوط حفاظتی نظام  وضع کیا گیا ہے اور 202 سے زائد ریلوے اسٹیشنوں پر نگرانی کےمیکانزم کو بہتر بنانے کے لئے سی سی ٹی وی اور لگانے کو منظوری دی گئی ہے۔
- مسافروں کی حفاظت کو مزید بہتر بنانے کی غرض سے 2136 مسافرڈبو ں میں  اور 522 ریلوے اسٹیشنوں پر سی سی ٹی وی کیمرے نصب کئے گئے ہیں۔
- ریل گاڑیوں کے علاوہ ریلویز کے احاطے میں غیر مجاز افراد کے داخلے کے خلاف وقتاً فوقتاً مہمیں چلائی جاتی ہیں۔
- ریلویز کے سیکورٹی انتظامات کی پابندی کے ساتھ نگرانی اور جائزہ کے لئے ریاستوں /مرکز کے زیر انتظام علاقوں کے پولیس کے ڈائریکٹر جنرل/کمشنروں کی صدارت میں تمام ریاستوں اور مرکز کے زیر انتظام علاقوں کے لئے ریلویز کی ریاستی سطح کی سیکورٹی کمیٹی  تشکیل دی گئی۔
مزید برآں ریلویز کے احاطے کے علاوہ چلتی ریل گاڑیوں میں جرائم کی روک تھام ، معاملات کے اندراج ، ان کی جانچ اور قانون و نظم و نسق بحال رکھنے کے لئے تمام سطحوں پر ریلوے کے ذریعہ ریاستی پولیس /جی آر پی انتظامیہ کے ساتھ قریبی تال میل قائم کیا گیا ہے۔
۔۔۔۔۔۔۔۔۔۔۔
م ن۔ ش س۔ ج۔
U- 1172
(Visitor Counter : 64
کارپوریٹ امور کی وزارتت
آئی آئی سی اےاور آر آر یونے تعلیمی اور تحقیقی تعاون کے لیے مفاہمت نامے پر دستخط کیے
انڈین انسٹی ٹیوٹ آف کارپوریٹ افیئرز  اور راشٹریہ رکشا یونیورسٹی  کے درمیان آج یہاں ایک مفاہمت نامہ پر دستخط کئے گئے۔
مفاہمت نامے کا مقصد، آئی آئی سی اے اور آر آر یو کی پیشہ ورانہ صلاحیتوں کو اندرونی سلامتی، مالیاتی جرائم، قانون کے نفاذ، کارپوریٹ دھوکہ دھڑیوں اور ان کے منشور اور مقاصد کے لیے مشترکہ موضوعات کے شعبے میں صلاحیت سازی، تعلیم، تحقیق اور مشاورت کے لیے ہم آہنگ کرنا ہے۔ مفاہمت نامہ تحقیق، تربیت اور مشاورت کے انعقاد کے لیے آئی آئی سی اے اور آر آر یو کے درمیان علم اور وسائل کے تبادلے کا بھی انتظام کرتا ہے۔
آئی آئی سی اے کے ڈائرکٹر جنرل اور سی ای او جناب پراوین کمار نے اپنے ورچوئل خطاب میں کہا،’’کارپوریٹ فراڈ سب سے سنگین معاشی جرائم میں سے ایک ہے کیونکہ اس کے تحت بہت زیادہ عوامی پیسہ ملوث ہوتا ہے جس سے ملک کی اقتصادی صحت پر غیر معمولی اثر پڑتا ہے۔ آئی آئی سی اے، آر آر یو کے ساتھ مل کر بینکوں، مالیاتی اداروں، تفتیشی ایجنسیوں اور مالیاتی منظر نامے میں دیگر پیشہ ور افراد سے متعلقہ شراکت داروں کے افسران کو تربیت اور اعلیٰ مہارتفراہم کرنے کے ذریعے ملک کی اقتصادی سلامتی کے تحفظ کا منتظر ہے۔
آر آر یو کے وائس چانسلر پروفیسر  بمل پٹیل نے اپنے خطاب میں کہا، ’’اقتصادی اور مالیاتی سلامتی، قومی سلامتی کا ایک اہم پہلو ہے اور کسی ملک کی اقتصادی سلامتی اس کی اچھی حکمرانی کے لیے ریڑھ کی ہڈی کی حیثیت رکھتی ہے۔ یہ ضروری ہو جاتا ہے کہ مالیاتی اور کارپوریٹ نظام کے شراکت داروں کے ساتھ ساتھ قانون نافذ کرنے والے اداروں کے اہلکاروں کو مالی جرائم کا جلد پتہ لگانے اور ان کی روک تھام کے لیے مناسب طریقے سے لیس کیا جائے۔ دونوں اداروں کے درمیان یہ تعاون، ملک کے موجودہ مالیاتی نظام کی مضبوطی کی جانب ایک اہم قدم ہو گا‘‘۔
مفاہمت نامے پر آئی آئی سی اے کے پروفیسر  نوین سروہی نے دستخط کیے جنہوں نے تعاون کا مقصد بیان بھی کیا۔ اسکول آف نیشنل سکیورٹی اینڈ لاء کے ڈائریکٹر ڈاکٹر ڈمپل ٹی راول نے آر آر یو سے ایکشن پلان کو واضح کرنے کے ساتھ شکریہ کا ووٹ پیش کیا۔
آئی آئی سی اے کے بارے میں
آئی آئی سی اے ایک ادارہ ہے جسے حکومت ہند کی کارپوریٹ امور کی وزارت نے ایک خود مختار ادارے کے طور پر قائم کیا ہے جو کہ ایک تھنک ٹینک کے طور پر کام کرتا ہے اور ایک مربوط اور کثیرالجہتی رسائی کے ذریعے ہندوستان میں کارپوریٹ سیکٹر کی ترقی میں مدد فراہم کرتا ہے۔ آر آر یو، وزارت داخلہ کے تحت قومی اہمیت کا ایک ادارہ ہے۔ یہ ہندوستان کی قومی سلامتی اور پولیس کی ایک علمبردار یونیورسٹی ہے۔
بجلی کی وزارت
این ٹی پی سی میں توانائی کے تحفظ کا منفردہفتہ جاری ہے
توانائی کے تحفظ کے پیغام کو پھیلانے کے لئے ملازمین اور ٹھیکے پر کام کرنے والے ورکروں کی جانب سے نکّڑ ناٹک ، پیپ ٹاکس ، واکاتھانس اور حلف لینے جیسی مختلف سرگرمیاں انجام دی گئیں
توانائی کے تحفظ کا عام اصول ہے ،ری سائیکل ،دوبارہ استعمال اور ری انوینٹ
آج سے شروع ہونے والے توانائی کے تحفظ کے منفردہفتہ کی تقریب منانے کی غرض سے این ٹی پی سی کے توانائی ،اثر انگیزی مینجمنٹ گروپ  نے دن کا آغاز پیپ ٹاکس ، واکاتھانس کے ساتھ شروع کیا اور اس موقع پر پلانٹ کے مختلف شعبوںمیں کام کرنے والے ملازمین اور ٹھیکے پر کام کرنے والے ورکروں کی جانب سے عہد لینے کے علاوہ نکڑ ناٹک اور دیگر سرگرمیاں انجام دی گئیں ۔
ایک کمپنی کے طورپر این ٹی پی سی ہمیشہ گرین ہاؤس گیسز کے اخراج کو کم کرکے اور توانائی کی مانگ کو پورا کرکے ملک میں توانائی کی شدت کو کم کرنے میں پیش پیش رہی ہے ، جو عالمی تمازت اور آب وہوا میں تبدیلی کے اثرات کو کم کرنے کے لئے ذمہ دار ہیں۔
اس دن توجہ کا خاص مرکز نکڑ ناٹک تھا ، جو این ٹی پی سی بونگائی گاؤں میں کوکرا جھار کے سینٹر ل ونگ آف ٹکنالوجی  کے این ایس ایس ونگ کے اشتراک سے انجام دیا گیا تھا۔
مختلف اسٹریمس کے نوجوان انجنئرنگ طلبا نے کوکراجھار کے سالا کاٹی کی مصروف مارکیٹ علاقے میں آدھے گھنٹے کا ڈرامہ پیش کیا ۔اس ڈرامے میں قدرتی وسائل کے تحفظ اور اس کی بحالی میں این ٹی پی سی کے رول کو اجاگرکرنے سمیت توانائی کے تحفظ کے مختلف پہلوؤں پرتوجہ مرکوز کی گئی ۔ ری سائیکل ،دوبارہ استعمال اور ری انوینٹ کے عام اصول کو اجاگر کرتے ہوئے نکڑ ناٹک عوام کی توجہ کا مرکز بنا جو مقامی زبان میں پیش کیا گیا تھا۔
ولیج کانسل ڈیولپمنٹ کمیٹی کی چیئر پرسن محترمہ جھرنا بسو متاری ، ولیج کونسل ڈیولپمنٹ کمیٹی کے وائس چیئر پرسن جودو ناتھ بسو متاری ، ای ای ایم جی کے اے جی ایم جناب سوسو وان داس ، بجلی اسٹیشن کے شعبہ جاتی سربراہان اور ملازمین کے علاوہ دیگر شخصیات نے بھی ان سرگرمیوں میں شرکت کی ۔